Sairio

Sairio on Hämeenlinnan 6. kaupunginosa, joka sijaitsee noin 2,5 kilometrin päässä keskustasta. Sairion rajat kulkevat Aulangonjärveltä Lusikkaniemen kärjestä Aulangontien poikki Vanajaveden ylittävälle rautatiesillalle. Sieltä raja kulkee Vanajavettä pitkin Varikonniemen lahteen asti, josta itään Antinkujan kaakkoispuolelta Sairionkadun vierestä ja lopuksi metsäalueen poikki takaisin Aulangonjärvelle.

Sairiossa sijaitsee elintarvikekauppa K-market ja Pepe's Pizza Grill grillikioski. Sairion rakennuskanta on pääosin 1950-lukulaista rintamamiestalo-aluetta. Kaupunginosan sisälle on syntynyt 2000-luvun alkupuolella Sairionranta-niminen uusi asuinalue, joka muodostuu entisen Metsäliiton ja turkistehtaan teollisuusalueelle. Rakennusliike YIT on rakentanut alueelle rivitalomaisia villa-rakennuksia sekä pienkerrostaloja. Alueen kadut ovat nimetty tehtaiden entisaikojen tuotteiden ja materiaalien mukaisesti.

Historiaa 
Sairion alue on kuulunut Hämeenlinnaan vuodesta 1639 asti, jolloin se kuului Saaristen latokartanon maihin. Sairionrannan alueen läpi on kulkenut pieni joki, jonka koskelle oli sijoitettu mylly, jossa jauhettiin viljaa Hämeen Linnan varusväen käyttöön. 
Alueen asemakaavoittaminen alkoi vuonna 1912 arkkitehtitoimisto Jung & Bomanssonin toimesta. Tätä laajemman asemakaavan suunnitteli arkkitehti Elias Kaalamo. Kyseinen asemakaava vahvistettiin vuonna 1936. 
Nykyisessä Sairion päiväkodissa on sijainnut Sairion Keuhkotautiparantalo.

Kuuluisia sairiolaisia 
 Aleksi Rantanen, näyttelijä
 Juha-Pekka Koskinen, kirjailija
 Sani, muusikko
 Rikoslaki, yhtye

Lähteet 

https://www.hamewiki.fi/Sairio

Katso myös 
Hämeen ammatti-instituutti